زهرة لفاسية، تولدات ف 1905 ف صفرو ؤ ماتت ف 4 نونبر 1994 ف عسقلان (إسرائيل)، هي مغنية مغريبية يهودية تشهرات ف لقرن لعشرين، وب ضبط مابين ربعينات ستّينات ب لغنا ديال لعيطة من مورا مابدّلات السكنى ل رباط. سجلات لأغاني لولين ديالها ف لبدية ديال لعشرينات معا شركة پاطي وكراموفون من مورا ما رحلات ل كازا. هاجرات زهرة لفاسية ل فرانسا ف لبدية د ستّينات ومنها ل إسرائيل ف 1964. تشهرات زهرة لفاسية بتلاتة ديال لأغنيات: عيطة بيضاوية، عيطة مولاي إبراهيم وعيطة نشكي لربي. سجلات ليها وزارة تقافة ف لمغريب كاسيطة خاصة على شكل تكريم ليها، وفيها تمنية ديال لأغاني: حبيبي ديالي فين هو يا محلى وصولكم حبك تلفني على شغالي يا وردة الغربة زاد علي الغرام شعلت النار سعدي ريت البارح Tamar Sella (23 يونيو 2021). "Zohra El Fassia". Jewish Women's Archive (بنڭليزية).